Khazarernes stammestruktur er uklar. Den var delt i ak-khazarerne (''de hvide khazarer'') og kara-khazarerne (''de sorte khazarer''). Den arabiske kronikør [[Istakhri]] hævdede, at de hvide khazarer var påfaldende smukke med rødligt hår, hvid hud og blå øjne, mens de sorte khazarers hud var mørk, på grænsen til sort, som om de var indiske. De fleste forskere tvivler imidlertid på dette. Mange tyrkiske folk havde en tilsvarende opdeling mellem en «hvid» herskerklasse og en «sort» klasse af undersåtter. De fleste forskere tror ikke, at denne opdeling har nogen forbindelse med racemæssige træk. Det er mere rimeligt at antage, at Istakhri selv var forvirret af betegnelsen på de to grupper. Peter Golden har rejst spørgsmålet, om khazarene etnisk set var et konglomerat af [[Hunnere|oghurer]] og vanlige, tyrkiske folkeslag, som [[sabirer]], [[Hunnere|nordkaukasiske hunnere]] og elementer fra [[gok-tyrkerne]].
Historie Tidligere_riger,_stater,_protektorater,_kolonier_og_lande